ຈີນຮຽກ​ເອກອັກຄະລັດຖະທູດ ຈາກທັງສອງເກົາຫລີ​ເຂົ້າ​ພົບ​ ເພື່ອສະແດງຄວາມເປັນຫ່ວງ
ທາງ​ຝ່າຍຣັດເຊຍກໍໄດ້ຮຽກຮ້ອງ ໃຫ້ຈັດກອງ ປະຊຸມສຸກເສີນຂອງສະພາຄວາມໝັ້ນຄົງ ອົງການສະຫະປະຊາຊາດໃນວັນອາທິດມື້ນີ້.
ຫລັງຈາກໄດ້ໂຈະການຊ້ອມລົບຂອງຕົນໄວ້ໃນວັນເສົາວານນີ້ ເກົາຫລີໃຕ້ກ່າວວ່າ ແມ່ນຍ້ອນດິນຟ້າອາກາດບໍ່ດີ ແລະບໍ່ ແມ່ນຍ້ອນຄວາມກົດດັນທາງການທູດ ທີ່ໄດ້ຖ່ວງເວລາໃນ ການຊ້ອມລົບຍິງປືນໃຫຍ່ຈາກເຂດເກາະແນວໜ້າ ທີ່ຖືກເກົາ ຫລີເໜືອຍິງປືນໃຫຍ່ ມາໃສ່ໃນເດືອນຜ່ານມານັ້ນ ຂະນະດຽວກັນ ຈີນກໍໄດ້ຮຽກໂຕເອກອັກຄະລັດຖະທູດຈາກ ທັງສອງປະເທດເຂົ້າພົບໃນວັນເສົາວານນີ້ ເພື່ອສະແດງ ເປັນຫ່ວງ ກ່ຽວກັບແຜນການຊ້ອມລົບຂອງເກົາຫລີໃຕ້ແລະ ຄໍາປະຕິຍານຂອງເກົາຫລີເໜືອ ທີ່ຈະໂຈມຕີເກົາຫລີໃຕ້ຄືນ ໜັກກວ່າເມື່ອເດືອນຜ່ານມາ ຖ້າຫາກເກົາຫລີໃຕ້ ຍັງຈະທໍາການຊ້ອມລົບຕໍ່ໄປຢູ່ ທາງຝ່າຍຣັດເຊຍກໍໄດ້ຮຽກຮ້ອງໃຫ້ຈັດກອງປະຊຸມສຸກເສີນ ຂອງສະພາຄວາມໝັ້ນຄົງອົງ ການສະຫະປະຊາຊາດ ຊຶ່ງຈະເລີ່ມໄຂຂື້ນໃນວັນອາທິດມື້ນີ້ ທ່ານ Vitaly Churkin ເອກອັກຄະລັດຖະທູດຣັດເຊຍປະຈໍາອົງການສະຫະປະຊາຊາດກ່າວວ່າ ສະພາຄວາມໝັ້ນຄົງ ແມ່ນຈະຕ້ອງສົ່ງສັນຍານ ໃຫ້ຍັບຍັ້ງຊັ່ງໃຈ ໄປຍັງທັງສອງເກົາຫລີ ແລະຊ່ວຍເປີດໃຫ້ມີການ ເຄື່ອນໄຫວທາງດ້ານການທູດກ່ຽວກັບເລື້ອງນີ້ ແລະຣັດເຊຍໄດ້ສະແດງຄວາມເປັນຫ່ວງຢ່າງ ໜັກ ກ່ຽວກັບແຜນການຊ້ອມລົບ ໃຊ້ລູກປືນແທ້ ທີ່ເກົາຫລີໃຕ້ວາງແຜນໄວ້ນັ້ນ